Sirovine
<s>Sirovine je generički naziv za sve proizvode dobijene eksploatacijom i djelomičnom obradom (čišćenje, sortiranje, oplemenjivanje) iz direktnih prirodnih resursa: 
Zemljine kore, vode i atmosfere, flore i faune.</s>

<s>Karakteristike 
Procesi koji se koriste kod pretvaranja sirovina u gotove proizvode svode se na jednu ili dvije glavne metode, - prvom se formira materijal u željeni oblik, a drugom se mijenjaju ili poboljšavaju 
karakteristike materijala.</s>

<s>Klasifikacija</s>

<s>Sirovine se kojekako klasificiraju, prema porijeklu razlikuju se: 
 mineralne sirovine, ili proizvodi ekstraktivne industrije (rudarstvo); 
 poljoprivredni proizvodi; 
 šumarski proizvodi
 proizvodi lova i ribolova; 
 sintetske sirovine; 
 ostale sirovine dobivene od zraka i vode
Mineralne sirovine su svi proizvodi dobiveni iz Zemljine kore te predstavljaju primarnu - najvažniju kategoriju sirovina u svim industrijski razvijenim zemljama.</s><s>Naučnim i tehnološkim progresom porastao je ekonomski značaj mineralnih sirovina, iz kojih je danas moguće proizvesti gotovo sve osim hrane, pa je čak i njena proizvodnja nezamisliva bez korištenja umjetnih gnojiva.</s>

<s>Ekstraktivna industrija (rudarstvo) - karakteristična za prvu fazu industrijalizacije, razvojem privrede nimalo nije izgubila na značenju, jer je za kemijsku industriju nafta i danas znači gotovo sve.</s><s>Nalazišta mineralnih sirovina razlikuju se prema stupnju istraženosti, kvaliteti i mogućnosti eksploatacije, pa se rezerve mineralnih sirovina najčešće klasificiraju kao: geološke, bilančne, industrijske i izvanbilančne.</s><s>Geološke su sve rezerve, odnosno sirovine utvrđene geološkim istraživanjima ili procjenom.</s><s>Bilančne su one koje se na postojećoj razini tehnologije mogu eksploatirati
 Industrijske sirovine su onaj dio bilančnih rezervi koje se već eksploatra ili se priprema za eksploataciju
 Izvanbilančne su dio geoloških sirovina koje se na sadašnjem stupnju razvoja tehnologije ne mogu eksploatirati.</s>

<s>Poljoprivredni proizvodi se prvenstveno koriste u prehrambenoj industriji, ali služe i kao sirovina za proizvodnju tekstila, kože, sapuna, glicerina, lijekova, alkohola, kozmetike.</s><s>Sirovine se obzirom na porijeklo dijele na biljne i životinjske, a biljne prema ekonomskoj namjeni, na prehrambene (žito, voće i povrće), industrijske (uljarice, tekstilije, šećerna repa,duhan..) i krmno bilje.</s><s>Šumarski proizvodi koriste se u prvom redu za proizvodnju rezane građe i proizvoda od nje, a u manjoj mjeri za celulozu.</s>

<s>Prema stupnju obrade razlikuju se primarne sirovine i poluproizvodi.</s><s>Prema značenju u proizvodnom procesu sirovine se dijele na osnovne, pomoćne i pogonske, a prema namjeni razlikuju se sirovine za proizvodnju proizvodnih i sirovine za proizvodnju potrošnih dobara.</s><s>Strateške sirovine su one koje se koriste za proizvodnju suvremenoga naoružanja i snabdjevanje vojske u vrijeme rata.</s>

<s>Metalne sirovine se obično proizvode u dva koraka.</s><s>Prvo se sirova ruda obrađuje kako bi se povećala koncentracija željenog metala; to se zove obogaćivanje, nakon tog se tali i legira.</s>

<s>Kod keramike se prirodna glina miješa sa raznim silikatima da se dobije sirovina za proizvodnju.</s>

<s>Sve manje količine sirovina jako utječu na ekonomski razvoj čovječanstva i traže nove odgovore kako doći do njih i kako ih što racionalnije koristiti.</s>

<s>Izvori</s>

<s>Vanjske veze
 sirovine</s>

<s>Materijali
Minerali</s>

